Številka: 410-64/2018

Datum: 30. 3. 2018

**MESTNI SVET**

**MESTNE OBČINE PTUJ**

**ZADEVA: Predlog Sklepa o potrditvi Načrta razvojnega programa (NRP) »Ureditev površin za pešce in kolesarje na Ciril – Metodovem drevoredu«**

V skladu z določili 23. člena Statuta Mestne občine Ptuj (Uradni vestnik Mestne občine Ptuj, št. 9/07) in 76. člena Poslovnika Mestnega sveta Mestne občine Ptuj (Uradni vestnik Mestne občine Ptuj, št. 12/07, 1/09, 2/14, 7/15 in 9/17), predlagam Mestnemu svetu Mestne občine Ptuj v obravnavo in sprejem predlog Sklepa o potrditvi Načrta razvojnega programa (NRP) »Ureditev površin za pešce in kolesarje na Ciril – Metodovem drevoredu«.

 Miran SENČAR,

 župan Mestne občine Ptuj

Priloga:

* predlog sklepa z obrazložitvijo,
* Obrazec 3: Načrt razvojnega programa (NRP) za projekt »Ureditev površin za pešce in kolesarje na Ciril – Metodovem drevoredu«.

PREDLOG

April 2018

Na podlagi drugega odstavka 8. člena Odloka o proračunu Mestne občine Ptuj za leto 2018 (Uradni vestnik Mestne občine Ptuj, št. 19/17) in 12. člena Statuta Mestne občine Ptuj (Uradni vestnik Mestne občine Ptuj, št. 9/07) je Mestni svet Mestne občine Ptuj na \_\_\_ seji, dne \_\_\_\_\_\_\_\_\_\_\_, sprejel naslednji

**Sklep**

**o POTRDITVI NAČRTA RAZVOJNEGA PROGRAMA (NRP)**

**»UREDITEV POVRŠIN ZA PEŠCE IN KOLESARJE NA CIRIL – METODOVEM DREVOREDU«**

**1.**

Mestna občina Ptuj potrjuje Načrt razvojnega programa (NRP) za projekt »Ureditev površin za pešce in kolesarje na Ciril – Metodovem drevoredu«.

**2.**

Finančna sredstva za sofinanciranje projekta bo Mestna občina Ptuj zagotovila iz Evropskega kohezijskega sklada, Ministrstva za infrastrukturo in proračuna Mestne občine Ptuj.

**3.**

Ta sklep začne veljati z dnem sprejema na Mestnem svetu Mestne občine Ptuj.

Številka: 410-64/2018

Datum:

**Obrazložitev:**

Združenje mestnih občin Slovenije (ZMOS), kot posredniški organ, pristojen za izvajanje celostnih teritorialnih naložb PN 4.4, bo v mesecu aprilu objavil **Javno povabilo k predložitvi vlog za sofinanciranje operacij trajnostne mobilnosti z mehanizmom CTN** v okviru Operativnega programa Evropske kohezijske politike za obdobje 2014 – 2020, ***4. prednostne osi*** *»Trajnostna raba in proizvodnja energije ter pametna prometna omrežja«,* ***tematskega cilja 4*** *»Podpora prehodu na nizkoogljično gospodarstvo v vseh sektorjih«,* ***prednostne naložbe 4.4*** *»Spodbujanje nizkoogljičnih strategij za vse vrste območij, zlasti za urbana območja, vključno s spodbujanjem trajnostne multimodalne urbane mobilnosti in ustreznimi omilitvenimi ukrepi« (PN 4.4).*

Mestna občina Ptuj bo na javno povabilo prijavila projekt Ureditev površin za pešce in kolesarje na Ciril-Metodovem drevoredu, ki je skladen s pogoji povabila in prispeva k ciljem in kazalnikom Operativnega programa, Trajnostne urbane strategije Mestne občine Ptuj in Celostne prometne strategije Mestne občine Ptuj. ZMOS kot posredniški organ je zadolžen za 1. fazo izbora operacij za sofinanciranje v okviru mehanizma CTN, medtem ko bo drugo fazo opravilo Ministrstvo za infrastrukturo.

Namen projekta je ureditev površin za pešce in kolesarje na LZ 328171 – Ciril - Metodov drevored, v skupni dolžini 270 m, ureditev križišča (Potrčeva – CMD – Volkmerjeva), preplastitev cestišča in zamenjava vseh spremljajočih komunalnih vodov. V sklopu projekta je predvidena tudi namestitev urbane opreme in nova zasaditev.

**Cilji investicije so:**

* Rekonstrukcija ulicez namenom povečanja števila kolesarjev in pešcev.
* Vzpostavitev neprekinjene kolesarske povezave na relaciji Potrčeva cesta, Volkmerjeva cesta in Ciril – Metodov drevored.
* Zagotoviti enakomernejši dostop do javnih funkcij in storitev za prebivalstvo.
* Izboljšati kakovost življenja in dela v lokalni skupnosti.
* Zagotoviti varno šolsko pot.
* Zagotavljanje varnih kolesarskih in pešpoti po mestu za zagotavljanje dnevne mobilnosti.

**Viri financiranja projekta v letih 2019-2020**

|  |  |  |  |  |
| --- | --- | --- | --- | --- |
| **VIRI FINANCIRANJA** | **2019** | **2020** | **Skupaj** | **Delež** |
|
| 1 | **MESTNA OBČINA PTUJ** | 102.602,00 | 517.693,00 | 620.295,00 | 66,07 |
| 2 | **EU - KS** | 0,00 | 47.774,25 | 47.774,25 | 5,09 |
| 3 | **MINISTRSTVO ZA INFRASTRUKTURO** | 0,00 | 270.720,75 | 270.720,75 | 28,84 |
| 4 | **SKUPAJ** | **102.602,00** | **836.188,00** | **938.790,00** | **100,00** |

Sredstva za izvedbo projekta bodo zagotovljena na proračunski postavki 6581Ureditev površin za pešce in kolesarje na Ciril – Metodovem drevoredu. Projekt bo uvrščen v Načrt razvojnih programom 2019-2022 ob sprejemu proračuna za leto 2019.

Odlok o proračunu Mestne občine Ptuj za leto 2018 v drugem odstavku 8. člena določa, da se novi projekti uvrstijo v načrt razvojnih programov na podlagi odločitve mestnega sveta.

Na podlagi navedenega Mestnemu svetu Mestne občine Ptuj predlagam, da predloženi dokument obravnava in sprejme predlagani sklep.

Pripravila: **Miran SENČAR,**

Tina Zamuda **župan Mestne občine Ptuj**